ACT 1

“LIYASHISA ILANGA BAMATASA BAYASEBENZA KULINYWA ENSIMINI”

**MAKABISHI**

Akusetshenzwe bafo akudlalwa la ha ha ha!!!

Kanti vele nesikhathi somulungu sesizoshaya ungakhathazeki.

**THULUZI**

Ewu bafo saze sakude naleso sikhathi

Angizizwa kahle , lenyama yembuzi

Kayingiphethe kahle neze ey !!!!

“Esho eba elibangise khona ehlathini eliseduzane”

**THULUZI**

Ay ngeke impela ngiyaxakeka la bafo, othi ngincengele ngakhona ehlathini

Ngiyabuya manje bafo ay bo !!!!!!!!!

“PHAKATHI EHLATHINI UYAZIKHULULA”

**THULUZI**

Aw kwancono ewu !!! Umuntu uzimpintshe ngobhontshisi ekuseni kusa nje ay !!!

**MAKABISHI**

Akubuywa yini? Liyashona ilanga mlisa woza bo !

Uzopheza uhamb’’ uginqana nobhontshisi kuvukwa ngakho konke ha ha ha

Continue….Act 1

ACT 1

“Ehlathini isazama ukuzilungisa indoda, kushintshe umoya sekujahanwa”

**AMAPHOYISA**

Imani lapho wemadoda, ay bo imani lapho senibanjiwe

Vimbani bo, vimbani!!!!!!!!!! Anizwa yini wemadoda??

**STUBHE**

Bozza asilahle lezikhwama khona la ehlathini bayasifica laba bantu.

**NQOFELA**

Ay wena , ubheda uthini manje ,sesisebenze kangaka ngeke!!!!

Eish bayasondela, kulungile asizijwibe khona la

Tshinga tshinga tshinga boa g man

**THULUZI**

Ay bo kwenzakalani la obani laba?

Awuthi ngigwace bengaze bengibone nkos’yami.

Kwancono sebesithele ey madoda maye!!!!!!

“U THULUZI uphindela kuzakwabo ngesikhulu isivinini ema kokubona ukuthi engathi lomjaho kade ewubona unendaba enkulu, ikakhulukazi ngoba kunezikhwama phakathi.”

**THULUZI**

Bafo ey webafo sondela bo sondela nansi indaba bo !!!!!

Mihlola mini kodwa le ?angikaze ngiyibone lento engiyibone manje

Ilokh’ngazalwa ,amadoda agijimisana kanjena

Continue…….Act 1

“Ensimini, uyaziculela u MAKABISHI akanike”

**MAKABISHI**

Kwenzenjani bafo ? Yini udliwa yini manje?

Yazi kangiyithandi into engivusela ushukela bafo

**THULUZI**

Ey bafo ngithena ngisaqojeme ehlathini

Nginake izindaba zami, thushukiyani amadoda amabili

Ajahwa ngama phoyisa.

Afike atshinga izikhwama maqondana nala

Ebengikade ngilungisa khona inking.

**MAKABISHI**

Bafo uqinde ukuthi uzincolisile bafo?

Yini awusulanga?

Noma ukudlobile wawela phez’’ kwakho ha ha ha ?

**THULUZI**

Cha shiya lokho bafo ngizama ukuthi masiyilungise lenkinga

Ngikhuluma nje izikhwama zisasele lapha ehlathini.

**MAKABISHI**

Okungenzeka ebuya lamadoda ezocinga imigodlane yawo?

Ya ne inking le bafo,asishoshele ngakhona ehlathini.

Continue ………Act 1

**NYATHINI**

Wemadoda, wemadoda kuyiwaphi vele?

Nilibangisephi kusetshenzwa nje?

Niyazicanasela manje la?

**MABHECE**

Niyazicanasela nje la,impela isekhaya komama he!!

Nans’’indaba madoda,okusha ke lokhu

**MAKABISHI**

Cha cha belungu asenzanga lutho thina,lutho nhlobo

Ukushisa kwelanga,sicinga umthunzi kuphela

‘Ésho ngokukhulu ukutatazela”

**MABHECE**

Kusho ukuthi nikujwayele lokhu enikwenzayo

Niyazenzela uma singekho,akunjalo madoda?

**NYATHINI**

Kaniboni yini ukuthi liyashona ilanga ?

**THULUZI**

Cha mlungu ayidle izishiyele

Besisayobamba okuya ngasethunjini nkos’’yami’.

**MAKABISHI**

Kungekudala sizobe sesiyiqedile insimi mlungu. End…Act 1

ACT 2

EKHAYA OMAMA

**NAZOKE**

Makhelwane niyaphila?

Makhi ukhona bo ekhaya

**SHONJALO**

Yebo makhi siyaphila ninjani?

**NAZOKE**

“Ivumele phezulu imambane,kwazise akulalwa umsindo kanye notshwala,indlala isho phezulu,imali iqedwa utshwala”

**NAZOKE**

Siyaphila makhi,ay wemakhi

Uthi uyayizwa lendaba yentombi yendawo u “QOHHA”?

**SHONJALO**

Kodwa isiyenzeni intombi ka wonke wonke nkos’’yam!!!!!!!

“Abeke izandla eqolo,kwazise phela uyamazi umakhelwane wakhe ukuthi vele zibuzwa kuye izindaba”

Sekwenzenjani we makhi?

Isiyenzeni manje intombi yendawo?

Kodwa wayethathwephi lomfazi Jehova.

**NAZOKE**

“Ehlekele phezulu sakubhuqa ,eshaye izandla,apheqe amhlo ethi ukusondela.

Continue………Act 2

**NAZOKE**

Phela kuthiwe isingenisile laphaya e Tavern yalomlisa oyisiqhwaga!!!!

Bathi imulaxaze phansi umphathi mithi u Nyathini

Ngoba engathi akasenayamali umbhemi!!!!!

“Ngaphamb’’ kokuqhubeka nendaba, ayimise ngoba ezwa engathi lisho mawala ithumbu”

Aw kodwa makhi umuntu usengaze ashayeke phansi indlala?

Asingene ngaphakathi makhi,ngikuchazele okwenzakalile.

**SHONJALO**

Kanti makhi izindaba ezingezinhle yini?

Wase uhsintsha ngisho nobuso manje makhelwane?

Kwazise phela unozwelo nkos’’yam.

**NAZOKE**

“Ngelikhulu ihaba”

Ziyathusa makhi!!!!!

Ay bo nkos’’yam ibuhlungu lento eyenziwe ilomntwana.

“Esho eqamba amakhulu amanga, uyazi ukuthi uzishayelwa indlala kuphela

Ubefuna izindlela zokungena kuphela” Akulalwa utshwala………………….

Continue……Act 2.

EKHAYA

**SHONJALO**

Ngena ngena makhi!!!!!!

Awu kodwa engabe seyenzeni intombi yendawo msindisi!!!

Yaze yayinkinga bo lengane kodwa ay imepela.

**NAZOKE**

Angiyazi lento mina

Cha makhi kunganjani lendaba siyiqedele ekhishini?

‘’Nokukhulu ukukhophozela namahlonyana”

**NAZOKE**

Kuthiwa inele yabona ukuthi umnotho awusabonwa enyangeni

Yashiya phansi yazibalekela kulesiqhwagi

Sase Tavern u SLENGENI!!!!

“Usho njalo u Nazoke uzikhiphela yena okubandayo emakhazeni!!!

Ukhipha nesitsha sokuphaka,impela sekuphenduke ikwakhe la.

**SHONJALO**

Awu makhelwane wakhininda ezingaka izindaba kodwa

Uzithathaphi ezinoju kanjena?

Cha phela makhi umlenze oka baba wekhaya

Ncengela khona kwiphika noma umkhono

**NAZOKE**

Ncese makhi kumnyama amehlo manje indlala!!! End…Act 2

ACT 3

EMA OFFICE ABAPHATHI EPULAZINI

**MABHECE**

Mphathi mphathi yazi labasebenzi

Sebenthanda ukuzenzela manje lapha

Sebeqala ukuthatha ikhefu ngesikhathi sabo?

Cha bona bayadelela impela

Uthi bayazi ukuthi kukhala isicathulo sikabani la?

Abakwazi kahle,bakuzwa ngendaba inkos’’ impela

**NYATHINI**

“Esho ngenkulu intukuthelo le kwazise indoda inezinkinga eziningi,isanda kuphucwa intombi”

Bayadelela labafana

Bacabanga ukuthi basebenza ekhaya konini la?

Ngizobakhombisa ukuthi mina angibhenywa.

Angiwona umthunzi wezinkukhu.

**MABHECE**

“Emonyozele kancane,esho eqhuzuke,avuke azicoshe avumele phezulu”

Balungise mphathi uwena umangqingqiza la.

**NYATHINI**

Gibela sambe wena,uwiswa yini manje?

Nawe engathi uzothanda ukuba inkinga

Asambe man!!!!!!!

End….Act 3

ACT 4

INKULUMO MPIKISWANA IZIGEBENGU

**STUBHE**

Kodwa bozza ngikutshelile ukuthi lemoto esiyintshontshile

Kayinawo u petrol.

Ngishilo ukuthi ngaphambi kokuba sbambe ibhange

Asiwufake kusenesikhathi.

“Bakhuluma nje babaleke baze bahlanga ne lift kugandaganda uthwele izimbuzi”

**NQOFELA**

“Ngokukhulu ukunyukelwa umoya”

Ay wena man siduphunga!!!!

Awushongo ukuthi awusekho nhlobo

Futhi uyazi ukuthi kumele ukhuphule izwi,uma ukhuluma name

“Kwazise imambane inekinga yokungezwa ezindlebeni”

Khona njengoba sibaleka

Uyayazi lendawo esiphonse kuzo izikhwama?

**STUBHE**

Yebo yebo bozza ngiyakwazi,futhi angibonanga muntu

Ngicabanga ukuthi siyoze sibuye zingathintwanga muntu.

End…Act 4

ACT 5

TAVERN DRAMA !!!!!!!!

**SLENGENI**

“Esho ememeza ngesikhulu isihluku ethethisa abasebenzi”

Agg man ngithe lobutshwala abungene emakhazeni man !!!

“Abasebenzi bephambane izinyawo beshayisane ngamakhanda!!!

Besho beyogulukudeka egunjini likatshwala ongakadayiswa.”

Kheman man ,ngizokufaka unyawo makhamisa

Layisha utshwala umeleni: wenzani lo

Udla amankononkono ngesikhathi sami?

Kodwa ngangikuqashelani ngempela? Nans’’imbiza bo!!

“Esho nebhantshi lakhe kanye nesigqoko sakhe esimnyamakazi

Nogwayi emlonyeni kanye nothi luka mentshisi emlonyeni”

**QOHHA**

HELLO HELLO DARLINGS!!!!!!

“Esho lapho nezinkophe ezigcwele amehlo, nobude engathi ilala imile intombi

Ay bo angizwakali yini bobhitiza?

It’s Friday siyaziwisa futhi siyabusa kuze kuse .

“Kwazise phela intanda kubukwa engazwani namaqiniso nangempilo engcono”

Continue……Act 5.

**SLENGENI**

“Ethuke egumule isigqoko ngokukhulu ukushesha,emonyozela kuhle okwesikhukhukazi sibona umgqakazo”

Aw themba lami madoda

Usufikile ngesivinini esingaka aw kodwa

Awuthi ngisondele impela

“Esho ebe ecaphune indoda ezihlalele yodwa

Eyibambe ngamawashingi eyithela phansi”

**SLENGENI**

Ey wena man thola thola enye indawo yokuhlala

Engani uyabona ukuthi engani sekufike isincuncwana sam!!!

Ungakhohlwa futhi ukuthi ikwami lana.

**QOHHA**

“Esho emonyozela kancane esho ngelikhulu izwi”

Kuphuzwani la magents,bo daddy nikhona?

Awuvul’’ iskekela lapho

Kphum’’ezibandayo zishe kphela.

“kucace ukuthi umcimbi ima uqala manje, kushube”

End…..Act 5

ACT 6

ENSIMINI KUMI UMQONDO EZINSIZWENI

**MAKABISHI**

“Esho ngovalo!!!!!!!

Kodwa bafo uthi sizokwazi ukwenza lento?

Ngizwa ngihaqwa uvalo sengathi kukhona osibukayo.

“esho ema ngasehlathini engabaza ukungena phakathi”

**THULUZI**

“Esathi uyaphenduka kukhale ucingo PHONE RINGS!!!!!!!

“Kufona umphathi”

Eish kodwa ufunani manje umphathi aw madoda

**MAKABISHI**

Aw nkosi yami ngingakaligwinyi pho!!!

“Esho nokukhulu ukujuluka nokusaba”

**THULUZI**

Yebo mphathi hello

Uyangizwa mlungu wam?

Engathi I network inenkinga.

Continue……Act 6

**NYATHINI**

Lalelani-ke madoda

Ningabe nisaqhubeka nalowo msebenzi eniwenzayo

Nishiye kanjalo vele niyavilapha

Buyisani amageja nocelemba bomlungu ngokukhulu ukushesha.

**THULUZI**

“Ngenkulu indumalo”

Kodwa mphathi siyawudinga nje lomsebenzi

Ikati lizokhala eziko

**NYATHINI**

Bekumele nikucabange lokho ngaphambi kokuba nenze intando yenu.

“Eluvalo ucingo”

Yess es man nayi imihlola yami

Kulawula mina.

**MAKABISHI**

“Esholo ovalweni”

Aw madoda ngazile ukuthi lokuma kanjena,kuzosifaka enkingeni!!!

Aw kodwa ngizomubukelwa ubani u NAZOKE!!!!!!

Yazi lomuntu uzongibhanqa nodonga.

“Esho ebe esidinda isililo ,elahla phansi ijazi lomsebenzi ehlala phansi.

End…..Act 6

ACT 7

LIYASHONA ILANGA ZIYAWA E TARVEN

**QOHHA**

“Esho ngenkulu impakamo”

SLENGY SLENGY DARLING!!!!

Sondela dali,uyasha yini hey?

**SLENGENI**

“Ngenkulu intokozo ejomba isitaki samakesi katshwala”

**QOHHA**

Ey Ey Ey weza wedwa , yini vele?

Nans’indoda bo !!!!!

“Emusho ngesilungu esitshekile”

Is me is QOHHA la is me

The queen of these tavern darlings.

“Emumisa ngomunwe ebusweni kuqathake isigqokwana sika mnini Tavern.

“Imonyozele kancane imambane ephethe I tavern”.

**SLENGENI**

“Edidwe ulimi engazi noma ehleke noma ememeze injabulo”

Kodwa dali uma ungibiza ngivele ngijabule phakathi enhlizweni!!!!!

End…….Act 7

ACT 8

EMAHHOVISI ABAPHATHI

**THULUZI**

“Esenqonqoza esangweni kwaMlungu”

Sikhulekile ekhaya

Besithi asizozikhalela mphathi

Siphinde sixolise uma sense iphutha

Siyawuthakasela umsebenzi wethu futhi sizimisele ngawo.

**MABHECE**

“Kuvele u Mabhece esholo phezulu”

Lininyele ithuba madoda

Manje akube njanlo amabhantshi agcwale umoya

Shiyani konke okomsebenzi ninyamalale ngokushesha.

**MAKABISHI**

“Esho sesidinde isililo futhi kucace ukuthi lensizwa ayizimisele ukuhamba”

Aw siyanincenga belungu bethu,awu kodwa!!!!

**THULUZI**

Ay ngeke bafo sekwanele manje “EMKHUZA”

Kuzolunga ungakhathazeki

“Usho lapho inhliziyo yskhe isehlathini ezikhwameni”

Masihambe bafo sekuyahlwa manje.

**NYATHINI**

Ngasho ngathi yimi umphathi,kodwa nidela ngokubona.

End…… Act 8

ACT 9

EKHAYA u NAZOKE UKHATHAZEKILE

**NAZOKE**

“Ineme imambane iqeda ukudla iyahlabelela”

Engabe u Makabishi uzimisele ukubuya ngasiphi isikhathi?

“Ethathe ucingo efonele indoda yakhe PHONE RINGS!!!!

**MAKABISHI**

Hello mama Hello

**NAZOKE**

Uthi hello mama ukunuka?

Uyasibona isikhathi noma ufuna ngizokubamba ngobhongwana lapho?

Usuyajola yini lapho wemnuzane?

Ngizokubamba ngezami izandla wemuntu wabantu

**MAKABISHI**

Hello mama usekhona?

Awu sekushile madoda!!!!!

Ngingofileyo ke mina namuhla

Kuqale emsebenzini ,manje sekungena elinye icala ekhaya?

Oh nkos’yam.

End…….Act 8

ACT 9

EMSEBENZINI INXOXO YABAPHATHI

**NYATHINI**

“Ekhwela edilika kwi Nduna”

Shesha shisha wena man !!!!!

Ngifuna ukugoduka manje,wena ulokhe uthithisa

Kuningi okusamele ukuyolungiswa igwegwe.

**MABHECE**

Kulungisa mphathi vele sengiyaphothula umsebenzi

**NYATHINI**

“Esho ebe ephuma emshiya kanjalo u Nduna”

Usuyobona ukuthi uvala kanjani ndoda.

Ey madoda u Qohha uhambe okwempela ey madoda!

**NYATHINI**

“Ekhuluma yedwa kuhle okohlanya”

Kodwa Qohha kodwa Qohha

Usungaze ungenze kanjena madoda?

Waze wangidlisa ngama payipi

“Esho elukhipha ucingo ngenhloso yokuthinta u Qohha “PHONE RINGS”

**QOHHA**

MAKHOSERRR Hello Hello

Kunomsindo la engikhona akuzwakali

Konje vele ngingakusiza ngani baba?

Continue…..Act 9

**NYATHINI**

Hello ngabe uyangizwa Qohha?

Aw kodwa ntombi usungaze ungishiyele u Slengeni pho?

“Esho ehlengezela izinyembezi ebanjwa ngamalimi”

Hello ngabe uyangizwa?

**QOHHA**

Ay angikuzwa kahle bye bye !!!!!

Nail ikhehla lizogugela kimi bo

Yaz isimbelambela sendoda

Nasi isithipha senyanga bo

**SLENGENI**

Kufunani lokho manje,waze wavelelwa

**QOHHA**

Ay dali musa ukuhlekisa ngekhehla labantu ha ha ha!!!

**SLENGENI**

Asijabule thina sikhohlwe ilomqhelegu wekhehla oshayela oshayela ogandaganda.

**QOHHA**

More drinks ladies angithi gents?

Hello angizwakali yini boys ?

**SLENGENI**

Yebo kunjanlo sincincwana sami

Awu kodwa awu kodwa ungowam wena dali !!!

Ngize ngiyigawule eyami induku endaweni ayi ezizweni.

End……Act 9

ACT 10

U MABHECE ENDLELENI EGODUKAYO

**MABHECE**

Hawu wemadoda,ngabe ngibonani ngamehlo ami?

“Esho emangale nokukhulu ukuthuka,evele eme maqondana nesango lase Tavern”

Ay ngeke ngisho izinto ziyafana

Kodwa phela u Qohha ka mphathi lowaya ogone emadodeni !!!!

“ithi ikhipha ucingo imambanane luqathake phansi,ilucoshe ithinte u Nyathini”

**NYATHINI**

Sekwenzenjani-ke manje mathithiza?

Ukhohlwe yini manje ? ey lomuntu madoda

**MABHECE**

Cha cha mphathi ngisadidekile la!

Angazi noma bekumele ngikuthinte noma!!

**NYATHINI**

Yini khuluma bo ay khuluma man.!!!

**MABHECE**

Yebo mlungu,cha ngisendleleni egodukayo

Ngase ngimiswa ukubona u Qohha la e Tavern mphathi.

Khona akukuhleneze lokhu engikubonayo.

Continue….Act 10

**NYATHINI**

Mana mana wemathithiza ungaziqhathi name

Uma ngukuthi unesikhathi sokuncokola ngokufa

**MABHECE**

Lutho ngiyafunga kangincokoli mphathi

Khona kubi impela mphathi

**NYATHINI**

Eish uyangithusa manje ndoda

Ngike ngazama ukumthinta kancane futhi ubesemsindweni

Yazi ungasho uqinise impela

Ngiyadideka kancane manje.

**MABHECE**

Mphathi okuncono ngizocasha emuca kwesihlahla

Uze ufike vele sekuqala ukuhlwa manje.

**NYATHINI**

Engasuki amehlo akho lapho

Futhi ungalinge ucwayize ngize ngifike

**MABHECE**

Ngizo ngizokwenza njalo mphathi wami

Ngizokwenajalo impela skhulu sam.

End………Act 10

ACT 11

BAJAHE IZIKHWAMA KANYE NOKUGODUKA

**THULUZI**

Bfo ngicelaselule izinyawo

Ngoba sizoze sifike sebeithathile izikhwama abantu abadlula ngendlela.

**MAKABISHI**

Kulungile bafo kulungile

**THULUZI**

Ima ungaqale usithathe isikhwama

Veza ikhanda kuqala ulunguze emgwaqweni

Bheka ukuthi akuqhami muntu yini?

**MAKABISHI**

Ngiyesaba bafo ngiyesaba

Ay kodwa kulungile kodwa

Ay akuqhamuki muntu bafo.

Eish bafo ngiyesaba ukusivula lesikhwama

Sizothini kanti kukhona iilwane phakathi

Mhlasimbe izinyoka noma inkawu?

Kulungile asizithathe izikhwama siyozibeka,uma sifika ekhaya

Sizobe sesiyazibheka.

End……….Act 11

ACT 12

UKHATHAZEKILE U SHONJALO KUYAHLWA INDODA AYINGENI

**SHONJALO**

Aw nkosi yami kwashaya lesi sikhathi?

Ubaba akangeni endlini?

“Esho ethatha ucingo PHONE RINGS”

**THULUZI**

Hello mkami unjani sthandwa?

Sisendleleni ebuyayo sisuke salibala kancane

Kodwa ngiokuxoxela kahle uma ngifika

**SHONJALO**

Kulungile baba,ngiyathemba ufile indlala

Phela kade uphumile ekhaya hawu bandla.

**THULUZI**

Ngathi uyai mkami,kulungile

Sizobonana kungekudala

**SHONJALO**

Kulungile sengiosale sengiphaka

Kungae kuphinde kubuye umakhelwane wethu

Phela ubesho ukumuka nomlenze wakho la emini.

End……Act 12

ACT 13

ZITHOLANA PHANSI IZINSIZWA ZESIGODI E TAVERN

**NYATHINI**

“Iyaqala indaba uza uyasondela ngakgona e tavern,ehambisana nobbululu bakhe”

**MAKABISHI**

Hawu bafo ngabe umphathi lowaya?

Nangu uyasilandela uhambisana nequlu lamadoda

Futhi uyabona bakhombisa ukudinwa.

Eish bafo sizenzenjani izikhwama?

**THULUZI**

Asizifihle bengaze bethi kukhona esikuntshontshile

**MAKABISHI**

Mphathi mphathi ngabe konke kuhamba kahle?

Ubukeka ungaphathekile kahle.

**NYATHINI**

Nisabekwa yini nina la?

Nifunani la? Akuyona indawo yokudlala le.

**THULUZI**

Ay besisendleleni egodukayo.

Continue……Act 13

“Lapho u Mabhece usezimpintshe emva kwezinye izinsizwa bafuna ukubona kwenzekalani”

**MABHECE**

Aw kwancono senifikile mphathi

Yazi ingidinwe kabi lendaba mphathi

Ngivumele ngibhekane nalensizwa ekubhidlizela umuzi wakho.

“Imakwabo kayimazi kahle lomuntu obhidlize umuzi wamphathi wayo,isaqhuba khona ukuzincengela nokuhlomeka”

**MAKABISHI**

Ay bo Nduna uthi uyamazi kahle lomuntu omufunayo?

**MABHECE**

Ay thula wena ,wazini wena mfan’omncane

Angikhathalelwe kuthandwa nakuthenjwa mina

Umphathi wam lo.uma uthinta yena,uthinta mina uqobo.

“Zisho zingena nezicabha izinsizwa ziholwa u Mabhece phambili,nokukhulu ukuzaca lokho

**MABHECE**

Ey siyavondla la,siyagulukudeka!!!!!

Akuzwakali yini nina zidakwa man?

“kugcwele nengoma isholo phezulu,amatafula adekiwe”

Continue……Act 13

**MABHECE**

Ey Ey Ey man “nelincane iphimbo”

Wemfazi wemfazi man

Yazi uyachwenza impela wena

Yaz uqhuba intwala ngewisa!!!!!!!

“Esho emugxavuna u QOHHA ngama washing kuthuleke endlini”

Kodwa nkos’ yam kwenzenjani vele

Ngathi ngizozijabulisa lapha uvele uyangitapuna nje?

**NYATHINI**

Manini madoda manini,akwenziwa kanjalo.

**MABHECE**

Cha mphathi angeke ngivume lo ekubukanise nezwe sikhona

Iphi yona lendojeyane yakho?

Phendula wen abo,mukhombe man.

**QOHHA**

Cha khuzeka bo wendoda mphini.

**MABHECE**

“Wenza njena uthembe lamadoda angene nawo u Mabhece”

Phela mina ngelusa

Futhi namanje ngisebukhali akudlalelwa kimi

Continue…….Act 13

**QOHHA**

Cha khuzeka ngoba uwena ozobe usuxakekile bo!!

Dali uyacelwa ngapha bo

**MAKABISHI**

Ay awuthi ngimele ngemuva ngingaze ngivike amachaphazela

**THULUZI**

Nami akengimulandele u bafo,kuyonakala la manje

Ay engathi isimo siba manzonzo manje

**SLENGENI**

Ubani lo ocela mina kwami pho ?

Kwenzenjani ngempela?

Ubani lendoda ebambe umuntu wami ngamawahsingi/

Emzini wami pho,unesibindi wendoda emfishane

**MABHECE**

“Ethi uma ephakamisa amehlo,ebone ngendoda enkulukazi ima phambi kwakhe”

“kuvele kuxukuzele isisu ijuluke indoda”

Mphathi kwenziwa njani isimo uma sesinje?

Kodwa awusangicebisanga ukuthi kanti uholokoqo lwensizwa

Awu kodwa bawo

Yini le esengizifake kuyona manje?

Continue……13

**QOHHA**

Dali dali dali siza bo

Labalisa bavele bagulukudeka la e Tavern

Balwa name uqobo maqede bafuna wena

**SLENGENI**

Wemadoda nikuthathaphi ukuvele nitheleke emzini wenye indoda

Ngokukhulu ukudelela,nisuka le ezintabeni nizodelela?

**MABHECE**

“Ezame ukuziqinisa eziphe isibindi”

Uthathe umfazi ka mphathi wami wena, manje ngoba silana sizoziphiselela

Angeke nikubone ke lokho,lingawa licoshwe izinkukhu

Impela indoda izogxia amafinyila namuhla

Ngizokukhombisa wena okhuluma kakhulu.

**MABHECE**

“Ethi uzama ukunqanda umlilo,kucace ukuthi usevele uwuvuthele kakhulu.

Cha cha lalela phela skhulu sam asixoxisane njengamadoda

**SLENGENI**

Cha usudliwe yisikhathi angisakhuzeki

Angifune kuzwa lutho,ningena kwami

Nizongichwensa kanjena?

Asingachithelani isikhathi madoda

Continue…..13

**NYATHINI**

Aw kodwa nduna uthi uthi uzoyimela lenyakanyaka osuzifake kuyo?

**MABHECE**

Akusekho ukubuyela emva kwendlu manje

Yikho ukuthi ningilamule uma ingixaka lensizwa

Engizokwenza nje ukumemeza ngithi

NGILAMULANI MADODA!!

Niyobe seniyamubamba.

Nangempela evumele phezulu amadoda

**MAKABISHI**

Ngaze ngayizwela lensizwa aw kodwa!

“usho nje ucashe emva kwamanye amadoda”

**THULUZI**

Yona izifake shi obishini,yazi izifake eizihlahleni

**MABHECE**

“Ethi usakhumula ezwe egxavunwa ngezandla ezinkulu ,ebone lapho ke ukuthi kushubile manje”

“awu zithathane,kuphele imizuzu emibili kucace ukuthi imambane iyaxineka”

**MABHECE**

Cha nsizwa siqhathwa yilaba, angixabene nawe

Continue…13

**SLANGENI**

Cha kuzohlungwa amadoda ebafaneni impela

Kuzovutha amalangabu

**MABHECE**

Ay ngeke zinsizwa,LAMULANI MADODA

“Ngeshwa singamuzwa u Mabhece ngenhla yomsind e Tavern”

EY NGITHI NGILAMULANI MAN !!!

ANIZWANGA YINI UKUTHI NGITHE LAMULANI

Uyangimpintsha lomuntu HAWU !!!!!!

**NYATHINI**

Wozani madoda nansi lensizwa idinga usizo bo

Yona iqinisile impintshekile impela.

**MABHECE**

Bmbani lomuntu bo niyabona nje usho ukungiqeda

Uzongilimaza lomuntu,unamandla enjalo maye

Umuntu uzoncwatshwa ephila phela la!!!!

**MAKABISHI**

Awulimalanga kakhulu kodwa Nduna yami awu?

**MABHECE**

Cha bekumnandi Mximm ,ucabangani wena !!!!!!!!

End…….Act 13

ACT 14

UDINWE UYAFA U NAZOKE ILENDODA ENGABONAKALI EKHAYA

**NAZOKE**

Yazi notshwala abusehli nakahle ngiphazanyiswa ilendoda man

Lembongolo izongitshela kahle namhlanje.

“Esho eqonda ekhishini ,equkule ibhodwekazi elikhulu ,eligcwalise amanzi

Avule isitofu,ukwenzela ukuthi ashise ngempela”

Ungibukani wena ntombazanyana hey ?

Hamba uyobuka opopayi ekamelweni lakho.

**NAZOKE**

Mhlasimbe lendoda icabanga ukuthi isezimpohlweni

Kayingazi mina kahle hle !!!!

Ay inkosi imepla izulu izolibamba ngezandla

Izozwa kahle,angibhedelwa mina

Ngiwowakithi ngedwa phela.

End………Act 14

ACT 15

Ziphume e Tavern zilandelana lezi zinsizwa

**THULUZI**

Ey bafo ungakhohlwa ukuthi sifike la e Tavern siphetheni

Asincengele ngakhona bafo

Nesikhathi sesidliwe yinja.

**MAKABISHI**

Ungasho uliphinde bafoz,kubi asihambe ngeke.

Ungcono nanawe bafo,okwam okwezandla

Ngiyazi ngisayochaza kahle ekhaya ay

Yaz kusayoliwa,kuzothethwa amacala kuphela

**THULUZI**

Awubambi ngani okokwehlisa ukuvalo

Cha thenga lokhu okumhloshana

Khohlwa imfulamfula,aw ichamisana kakhulu

**MAKABISHI**

Ha washo umpetha madoda,uyazelaphi imfulamfula?

Galakajane ufihle induku emqubeni hey?

Uyimambane ngempela Thuluzi bafo

Umuntu engakubuka samfundisi kanti!!!!!

Alufakwa lubuya nemfulamfula ha ha ha!!!!

End……Act 15

ACT 16

ZIM’KUMTSHA WENDODA,BAYADUNGUZA EZINTABENI OGALAKAJANA

**STUBHE**

Akufiki ngisho nobuthongo ilendaba yalezizikhwama bozza

Bheka manje silele ezintabeni,ngoba nje siphunyukwe imali igcwele izikhwama

**NQOFELA**

Engani ilobu phukuphuku bakho bafo

Yazi kuvele kuthi angikugibele ngesibhakela uma ngikubuka

Ay kodwa mngani wami

Uyakwazi ukuba isinambu uma uthandile.

**STUBHE**

Hawu skhulu sami ngobani manje?

**NQOFELA**

Vele kunjani,ayikho lento ongibukela yona

Ncika lapho odongweni uncenge bona ubuthongo

Ukhohlwe amakhaza

Eyezikhwama sizoyidlela amathambo enqondo.

**STUBHE**

Aw phela lapho Sisonke shulu sam,Sisonke

**NQOFELA**

Lala lapho uhlukani no Sisonke!!!!!

End…….Act 16

ACT 17

BAKHATHAZEKILE NGOMSINDO KAMAKHELWANE

**SHONJALO**

Akengilunguze ngewindi ay ngoba lomsindo uhlukile kwa Makhi

Kubekwe nanebhodwe elikhulu ngalesikhathi?

Kodwa makhelwane engabe usuphezu kwamamphi amaqhinga?

“Kwamakhelwane”

**NAZOKE**

Ay khona ngithi ngiyazama kodwa akuhlaleki phansi

Yaz akangazi kahle lomlisa

Kunyuka noshukela manje ukudinwa

**MAKABISHI**

Ngiyabikelwa manje ikakhulukazi ngoba sengifikile

Laze langishonela namuhla

Ngifile isibhaxu.

Angivele ngingene ngase khishini,ngimemeze ingane

Eish wangibona lomfazi lo

**NAZOKE**

Nakhu lokufa lokhu,kuyanyonyoba

Uyadlala yazi uyancokola

**MAKABISHI**

DADO! We DADO ukephi NOMJIKELO?

Eqhamuke egijima umntwana ejabulela uyise.

Yebo baba usubuyile baba?

Continue…….Act 17

**NAZOKE**

Wembongolo ey wena saka liyasha

Ucabanga ukuthi uhlakaniphile

Uyamazi lo? Hey uyamazi

**MAKABISHI**

Ay bo uzoshisa ingane!!! Uzoshisa ingane bo nkosikazi

**NAZOKE**

Ngithi beka umntwana wam phansi

Ngifuna ukudila nawe uqobo uyangizwa

Ngyabona ucabanga ukuthi uhlala ezimpohlweni

Usubya ngesikhathi esithandwa nguwe manje?

**MAKABISHI**

Mana ngikuchazele mkami

**NAZOKE**

Sesedlule isikhathi sokulalela ndoda mphini

Letha la umntwana,letha la man

**MAKABISHI**

Ungiphucelani umtwana ngisamudlalisa?

Kwahle mama aw kodwa nkos’

Bazothini omakhelwane

**NAZOKE**

“Esho egadle ngesibhakela kumyeni wake”

Ungikala njengamanzi ophuthu ngyakubona.

Continue…….Act 17

**MABISHIKA**

“Imambane beyishaye idiyazele ivele izikhathalele”

Usungaze ungiphushele ezihlalweni nkosikazi pho?

**NAZOKE**

Woza la wena,angiqedile ngawe

**MAKABISHI**

Awu nang’umfazi engibhaxabula bo ,sizane bo

Sizani bomakhelwane,ngixakekile lapha

“Omakhelwane bezwa kumemezwa”

**SHONJALO**

Baba uyawuzwa lowomsindo oqhamuka kwamakhi?

Phuthuma baba,phuthuma bo kuyonakala

Vele kade ngibona ukuthi udiniwe umakhi

Kanti ubevele kade ezihlohla ngakho uthswala

**THULUZI**

Ay awuthi ngiphuthume mkami

**MAKABISHI**

AW angikaze ngishawe ngumfazi kanjena”EHAYIZA”

**THULUZI**

Ay bo makhelwane akwenziwa kanjalo

Inking ayilungiswa ngempi

NAZOKE

Angeke ngidelelwe indoda mina

Emva kweminyaka emingaka sihlalisene?

Continue……Act 17

**THULUZI**

Mdedele makhelwane,engani uyazi lensizwa kayinawo amandla okulwa

**MAKABISHI**

Wayilamula bafo eish awe

Kade ngizama ukucela ithuba lokuchaza

Kodwa awunginikezanga ithuba lokuchaza

**NAZOKE**

Uchaza uchazani vele? Uchazane ngempela

**THULUZI**

Makhi ngisho ngabe kukhona lapho ongaqondi khona

Engani uyazi ukuthi sisebenza ndawonye

Ubungavele ushayele mina ucingo kuphela.

**NAZOKE**

Ngiyakuzwa makhi,ngiyezwa

Ukuthi ngiyashesha ukudinwa mina

Futhi uma ushukela usuphezulu

Ngiyazifikela endodeni ngesibhakela.

Cha usukuma uyaphi wena doti?

Awuyi ndawo wena ungachazanga ukuthi uphumaphi

**MAKABISHI**

“Ethu yasukuma simukhube isikhwama esimnyama”

**NAZOKE**

Uwiswa yini manje? Kodwa ngangiyiboneni lemfishifishi?

Continue…….17

**THULUZI**

Khuluma ndoda,akusekho ukujikela emva kwendlu.

**MAKABISHI**

Ngivumele ngihlale phansi mkami ngikulandise

**NAZOKE**

Wemlisa ngithi vula lesisikhwama esikhulukazi

**MAKABISHI**

“Ethi uma esivula isikhwama,elunguza !!!!!! kuzwakale ngendoda ishayeka phansi”

**NAZOKE**

Ay bo,ay bo baba yini?

Uwiswa yini,ubonani ?

Yini inyokwa?

Ubona inkawu?

**THULUZI**

AW AW NKOS’YAM

Engaka pho imali yess ess madoda

“Eguqe sakuthandaza ,siyabonga thixo”

**NAZOKE**

Baba vuka bo,aw kusho ukuthi inkosi izwile

Imkthandazo yethu.

Aphi ama ayisi abandayo,ngikuthobe baba.

**THULUZI**

Ay ngeke ngizonibona bafwethu ngeke mekunjena.

Continue…….Act 17

**THULUZI**

Ay ngeke uma lesisikhwama sigcwele imali

Lesiya esisendlini kusho ukuthi siphetheni sona

Ngisayozibhekela mina uqobo.

“Nangempela ehlabane naye ugalakajane ngemali egcwele isikhwama”

**THULUZI**

Mkami mkami,makoti ukephi bo?

Sikephi ? sikephi bo?

**SHONJALO**

Sikephi isini baba? Uyangithusa manje

**THULUZI**

Kungathi izinto ziyashintsha manje

Ungabe usabuza nkosikazi,ungabe usabuza

**SHONJALO**

Sengiyadideka manje baba

**THULUZI**

Ngabe ngiyaphupha yini madoda HAWU HAWU HAWU

**SHONJALO**

Uqonde ukuthi baba? Khuluma name bo baba!!!!!!

“Ethuke ethwale izandla ekhanda umama.”

Imali engaka baba,iphumaphi kahle kahle?wangingiza manje baba?

**THULUZI**

Ngizokuchazela mkami ,ungakhathazeki

End……..Act 17

ACT 18

UYASHUBISA UMNINI TAVERN

**SLENGENI**

Ngiyathemba ukuthi wemphakathi

Niyazibonela ukuthi ngiyindoda emadodeni

Akudlalelwa la kimi,noma emzini wami

“Lapho kuthule kuthi cwaka nomculo udlalele phansi kuvele kube muncu kancane”

**QOHHA**

Cha sthandwa sami khululeka ungabe usadinwa kakhulu

Uzoze usixoshele amakhasimende

SLENGENI

Cha ukuthi ngifuna bazi futhi bekuqonde ukuthi

Kukhala esami isicathulo kule Tavern.

QOHHA

Aw Dali bakuzwile futhi bayazi manje ukuthi akudlalelwa ngakuwe

“Ezenza sakumamatheka”

Asithokoze manje ngoba ubabonisile ukuthi uyinkunzi dali

**SLENGENI**

Ayangithokozisa lawo mazwi

Wena ungusofa silahlane wami

Akukho mxhelegu ozophinda ezodlalela ngapha.

Angidlali kanjalo mina nhlobo nhlobo.

End……..Act 18

Act 19

INCENGELA NGASEKHAYA INDODA EMANXEBANXEBA

**MABHECE**

Aw madoda aw kodwa ey eish

Kunkenketha umzimba wonke

Ungafunga ukuthi ngigandaywe ugandanywe isitimela

Nedolo liyazixegela nje ay kodwa

Bengenzani ngempela?

Ngimatasa ngilwela abafazi bamanye amadoda

Kodwa mina anginamfazi

Buka nje ngizopheka kanjani kuyimanje?

Ngitutshwe kanjena yini kodwa madoda?

“Kungene ucingo “PHONE RINGS”

**NYATHINI**

Ifike kahle ekhaya imambane madoda?

MABHECE ibingekho enye indlela,bekuphoqha

Kuyaphoqha impela ukuthi ngitotobele ngakhona ekhaya

**NYATHINI**

Akusenani nsizw’enye kuyaphoqa

Ungakhohlwa ke kusasa uwena uvula amasango emsebenzini

Ekseni ngovivi

**MABHECE**

Kodwa mphathi ngathi ngi!!!!!!!!

End……….Act 19

ACT 20

U NAZOKE UZAMA UKUVUSA UMUNTU WAKHE

**NAZOKE**

Vuka baba vuka baba ka Nomjikelo

Nawa namaqhwa okuthoba ekhanda

Awu kodwa isoka lami bandla thixo

Ikhehla lami bantuza

Ngingayini ngaphandle kwalo nkos’yami

**MAKABISHI**

Ay bo kwenzakalani,ungenzani mfazi wenzani?

**NAZOKE**

Cha baba kawuphuphi ,ukhona la ekhaya khululeka

**MAKABISHI**

Aw mkami kuyaphela ukuxakeka namhlanje

Awu kusukela namhlanje

Asisalambi asisomi inkos’impela

**NAZOKE**

Bathathe babaz bathathe baba ka gal.

Au bantu ikhehla laka bathing !!!!!!

**MAKABISHI**

Asilunge mkami,kesibavakashela e Tavern siyizijabulisa.

Kuyosa ekuseni ngiyakutshela impela

Udle leyangubo yakho emfishane sthandwa.

End…….Act 20

ACT 21

3 MONTHS LATER……….

**NAZOKE**

Yazi kodwa baba kade ngizama ukufonela umfowethu u Stubhe

Ingiphatha kabi lento yazi kodwa

**MAKABISHI**

Aw bathi uphume nini ejele? Waphelela kephi?

Kungani engazamanga ngisho nokukuthinta pho?

**NAZOKE**

Ay kodwa lomahluphane wakithi

Siyoke sibone inkos’impela.

**MAKABISHI**

Ay kulungile ngisayae Tavern

Kumele ngithi ukuthola okokwehlisa ukoma

**NAZOKE**

Kulungile ungalibali baba

Akusekuhle ekhaya lethu manje,inkulu nalendlu tjo

**MAKABISHI**

“Uma ingena e Tavern igumule ibhantshi layo ibuze”

Ubani ozongibambela lami la?

**SLENGENI**

“Ngokukhulu ukudinwa”

Ey nina aniboni ukuthi ikhasimende lami liyakhuluma

Hambani hambani bo hawu.

Continue…….21

**MAKABISHI**

Kwathuleka la? Yaz madoda

Umuntu uhamba ephuza nje?

Umuntu uphuza noma ikephi nje nxa!!!!

**SLENGENI**

Uqonde ukuthi skhulu sam.

Uqala ukubona manje ukuthi lendawo ayisakulungele na ?

**MAKABISHI**

Suka la please,aungishayisa ngomoya

Ngisazozijabulisa la ,phela imina umagqigqiza la.

Nalotshwala bakho buyashisa.

**SLENGENI**

Ay ngyezwa skhulu sam esikhulu

Awuthi ngikushayise ngomoya

**STUBHE**

Ncese kancane bafo,uxolo kancane

**SLENGENI**

Yebo ngingakusiza ngani mlisa?

**STUBHE**

Ngaphambi kokuba uvale bengifisa ukubuza

Kubalulekile mnumzane wami.

**SLENGENI**

Bengingathanda ukukusiza manje ngiyaphuthuma

Fika kusasa okuncono,kungenzeka ngilithole ithuba.

**STUBHE**

Kulungile,siyakuzwa mnamzane wami.

End…….Act 21

ACT 22

U THULUZI NOMKAKHE BAKHATHAZEKILE NGOKUZIPHATHA KU KA MAKABISHI

**THULUZI**

Yazi mkami ngizwa kuthiwa u Makabishi

Umatasa le e Tavern uphuzisa bonke abantu,uyaxoxa ukuthi eyakhe imali yatshalwa ezihlahleni.

**SHONJALO**

Ay kodwa ngavele ngayibona lento

Phela la bakhahlelwa yihhashi esifubeni.

**THULUZI**

Kuzomele sikhulume naye ngoba uzosilimazisa

Kuthiwa abasathintwa manje,bahambela phezulu.

**SHONJALO**

Khuluma naye baba,muxwayise impela

Ngoba sebephakeme manje.

Bazibona bengosomandla abakhulu.

**THULUZI**

Kuyimanje bahamba bethi ibona omagqigqiza la

Ibona abaphathi bohlelo lwendawo

Angiyazi lento mina.

Bazozibulalisa inkosi impela

Uma beqhubeka kanjena ay inkos’impela.

End…..Act 22

ACT 23

EPULAZINI SIHLANGENE IZIKHULU

**MABHECE**

Mphathi kodwa uyazi akusefani la selokhu kwahamba leziya zinsizwa.

Ngiyezwa kuthi sezingomalume,zivele zagwilika esikhaleni nje.

Sebengomalume abahamba ngezimoto zikanokusho.

**NYATHINI**

Ngiyafisa ukwazi ukuthi lemali eningi kangaka ziyithathaphi?

Ay lokho kuyozwakala inkos’yam kuyozwakala.

**MABHECE**

Ay bo mphathi phela ngiyathemba ukuthi

Zizolwenza usuku lwakho lezi engizokutshela zona.

**NYATHINI**

Kwenzenjani manje mlisa?

**MABHECE**

Cha phela sekuyabheda,ziyambhedela izinto usiqhwaga.

Ngisho umnini Tavern lookade eyisiqhwaga.

Okusho ukuthi ubuqhwaga bakhe buxoshe amakhasimende.

**NYATHINI**

Usho kanjena mfan’omdala?

Kuhamba ngohlelo ke uma kuhamba kanjalo ha ha ha!!!!!!

Zaze zamnandi ke lezi zindaba man

Yazi zimnandi kakhulu,kazi wentombi usuwelele kubani ke manje?

“Kukhona ongqongqozayo emunyango”

Continue…….Act 23

**NQOFELA**

Siyanibona zinsizwa

Nathula madoda,kanti yini nibona isipoki yini?

**MABHECE**

Yebo siyanibona,kodwa kasinawo umsebenzi.

Asiqashi namuhla,nuyani ngesonto elizayo

**NYATHINI**

Kunjalo madoda asiqashi.

**STUBHE**

“Ekhiphe isibhamu kuvele kucace ukuthi abasinisi mahleza”

**NQOFELA**

Lalelani futhi nilalelisise kahle

Asidinge msebenzi, esikudingayo njekukodwa.

Iqiniso,ngale kwalokho nina nobabili

Niyawugcina lomhlaba!!!!!!!

**STUBHE**

Ngizonibuza kanye,uma lingaphumi iqiniso

Uyafa oyedwa kunina,mase silandela ngomunye.

**NQOFELA**

Logandaganda uhamba nina angithi?

Okusho ukuthi nisebenza khona la epulazini?

**NYATHINI**

Bafwethu siyacela nehlise umoya

Asinankinga thina nokuphendula imibuza imibuzo yenu

Khululekani nizokwa enifuna ukukuthola.

Continue…..23

**STUBHE**

Ubani osebenza kulenya nsimi engasehlathini?

**MABHECE**

Cha okwamanje akusebenzi muntu.

Kodwa kukhona ababesebenza khona asebaxoshwa!!!

Sabadingisa ezinyangeni ezintathu ezadlula skhulu sam.

**NYATHINI**

Kanti vele labafokazi abakhona la endaweni.

Isikhathi esiningi oyedwa wabo unakho ukutholakala e Tavern.

**MABHECE**

Ngiyazisabela mina bafwethu ,uyabona nje njengoba sekuphuma nanezibhamu

Ay impela angisazike manje.

Uma ningasikholwa nginganithatha ngiyonikhombisa la okujwayele

Ukuphuza omunye wabo!!!!!!

**NYATHINI**

Noma singazi ukuthi sebehlalaphi manje

Phela sebasuka la ababehlala khona

Ngendaba yakho njalo ukuthi banamandla amaningi.

**NQOFELA**

Uqonde ukuthi amandla ethu lawa abawadlayo?

Bawadla nje bengawasebenzelanga nhlobo?

Ungangicasuli wemlisa yaz

Uyangizwa ngithini kuwe?

**NYATHINI**

Aw ayidle izishiyele skos’yami.

Continue…..23

**STUBHE**

Kulungile hamba wena ngalo gandaganda wakho.

Wena gwala ndini woza!

**MABHECE**

AW kodwa nkos’yami ningiyisaphi manje?

Angenzanga lutho mina nje.

**NQOFELA**

Cha uzosikhombisa ukuthi ungubani lomlisa odla aphinde exhaphaze amandla ethu

**STUBHE**

Asambe ndoda sihole phambini

Uke ukwenze ukusa uzohlangana nenhlamvu kuphela.

**NQOFELA**

Ay impela lendawo iyona le ekade sikuyo ezinsukwini ezedlule

**STUBHE**

Yebo kunjalo skhulu sami ikhona khona la kulendawo.

“besho bengene kanye naye u Mabhece eqhaqhazela ,ubona nje ukuthi uyazisabela”

**MABHECE**

Zikhulu zami,njengoba benginithembisile

Nansiya leyandoda ebesikhuluma ngayo isiyophuma.

**STUBHE**

Asimuphuthume shulu

“ephazamise u Slengeni”

**SLENGENI**

Nahamba unomphela,konje iluphi usizo enanilufuna?

Continue……Act 23

**STUBHE**

Cha cha uysilibazisa wendoda

Umuntu esimufunayo uyasiphunyuka manje.

Kulungile sizokubona wemlisa ndini.

**NQOFELA**

Ncese wemlisa ,awume kancane,ay bo mana bo.

**MAKABISHI**

Engabe basho bani labalisa

Ngoba phela kangibazi futhi kangikaze ngibabone?

Awuthi ngihambe,ngome kabi mina.

**STUBHE**

Skhulu shiya lento le silandele lomuntu ohamba nemali yethu

**SLENGENI**

Imali yenu? Nikhuluma ngani manje madoda?

**NQOFELA**

Yehla wena yehla ngokushesha man!!!!!

**MABHECE**

Aw ngiyazibongela aw ngasinda mina kababa.

Umuntu waphunyuka emlonyeni wengwenya tjo madoda!!!

Alingilahlanga elakithi namhlanje.

**NQOFELA**

Uyayibona lemoto ukuthi ishonephi ndoda?

**STUBHE**

Mana kancane ungasheshi.

Nansi ya la okuvulwe khona isango,iyona impela.

End……..Act 23

ACT 24

INDODA UBUYA EKHAYA KADE IYOTHENGWA OKUBANDAYO

**MAKABISHI**

Eish yazi sthandwa senggikhohlwe ukuvala isango uma ngingena eish.

Lapho ngizikhathalele,usuku kade lulude impela

‘Uyaphuma ukuyovala isango,ezwe Ngamazwi amakhulu uma esebuyela endlini”

**NQOFELA**

Nansi iphuma lenjale

Phuma phuma phuma

Mhlangabeze man sheshisa.

**STUBHE**

Ey wenanja ima lapho

Ungabe usanyakaza uma ukwazi okukulungele.

Uma uke wathi uyanyakaza uzohlangana nenhlamvu!!!!!!

**NQOFELA**

Iza iza wemlisa nizopheza ukuzithathela izinto zabantu

Nicabange ukuthi kuzoba lula kanjalo.

Mase niyazicanasela nje kanjalo nje?

Cha akusebenzi kanjalo.

**MAKABISHI**

Awu bafethu ngakhonjwa ngesibhamu

Ngenzeni mina ngempela ?

Continue….Act 24

**STUBHE**

Thula wena thula man

Wedoti iphi imali yethu ngempela?

Iphi man ? yazi uyajwayela wena

Uyazi awuyisebenzelanga lemali

Kodwa namhlanje uyapepenyeka usemafini.

**NQOFELA**

Yazi kuzofa umuntu namhlanje!!!!!!!

Inkos’impela kuzonyiwa namhlanje.

**MAKABISHI**

Nikhuluma ngani bafowethu angazi nikhuluma ngani?

**STUBHE**

Yazi unyile wena

Uyazibuzisa,wazi kahle ukuthi nathatha imali esasiyifihlele amaphoyisa

Wena kanye nomngani wakho nazithathela yona.

**MAKABISHI**

Awee ngishawelani mina,bafowethu manini siyixoxe kahle lendaba.

Ngibulawe lani kodwa madoda?

Nishaya umuntu okungeyena owanibona nibaleka

Mina ngangizihlakulela ngabizwa kumngani wami owayenibonile.

Ngamuphathisa ke isikhwama esisodwa ngoba zazisinda.

Kodwa angisamazi ukuthi uhlala kephi manje.

Continue…….Act 24

**MAKABISHI**

“Ethi uyazama ukubaleka eseyongena ngase mnyango!!!!!

Kuzwakale umsindo wesibhamu usho kathathu”

BHA….. BHA….. BHA

**MAKABISHI**

AWE!!!!! Bangidubula AWEMA!!!!!

Ngawa ngempela nakhu kuphela amandla.

“ezame ukufonela u Thuluzi emazisa”

Bayangidubula bafo bafuna imali esayithatha abalisa laba owababona.

**THULUZI**

UTHI KWENZENJANI?

**MAKABISHI**

Ngafa mina ,ugade ingane yami kanye nomfazi wami bafo

BHA……BHA……

**THULUZI**

Makabishi,Makabishi

Awu bamubulala umngani wami madoda bamubulala.

**SHONJALO**

AWE nkosi yami Jehova ngayisho lendaba yalemali kodwa.

Ngakutshela baba ,buka manje kwenzakalani.!!!!!

**THULUZI**

Yazi kwavele kwajama umqondo manje

Awu nkos’yami ukube ngayihambisa emaphoyiseni lemali ngabe akwenzekanga lokhu.

Ngizokwenzenjani manje eish madoda!!!!!

Continue……..Act 24

**NAZOKE**

“Kuqhuma isibhamu izihlandla ezinhlanu ethuke eklunguze ngewindi,idindizilile

Indoda yakhe phansi,emva kwayo kumi amadoda amabili eyodwa isasikhombile isibhamu”

AW baba aweeeh

“Ehhayiza ekhala”

Wafa ubaba awe nkosi awe baba!!!

Nimfunani ubaba wakwami?

Nimbulalelani umkhwenyana wami?

Nifunani kuye?

“Ethi uphakamisa amehlo HAWU nkosi yami”

**STUBHE**

Dadewethu,mntaka ma

Ubekwa yini la kodwa ?

Ufunani kodwa la?

Ikwakho la,umuntu wakho lo?

AWEEEH sengenzeni kodwa?

**NAZOKE**

Wamubulala ubaba ka mshana wakho Stubhe mfowethu

Wangibulalela indoda yami

Ngobani ngempela ngobani?

Ubekwenzeni ngoba akakwazi nakukwazi?

Ngiyakuzonda mfowethu uyezwa

Ngiyakuqalekisa ngesenzo sakho.

Continue……24

**NQOFELA**

Sengiyadideka ke manje,kanti niyazana nalo mama?

Uthi mfowethu? Nizalwa ndawonye?

Ay bo nansi indaba madoda

Manini angiyizwa kahle lendaba yenu

Inyakanyaka yodwa ke manje le.

**STUBHE**

Ungixolele dadewethu,bengingazi

Besicinga imali yethu kuphela.

Usuyongixolela sis’wami

Nabadala bayongixolela ngempela.

BHA….BHA….BHA…..

**NAZOKE**

AWEEEH wangibulala bafo,sizalwa ndawonye pho ahaaaaa

**STUBHE**

Ungixolele thixo

BHA…….

“Ezibeke isibhamu ekhanda eshone kanjalo”

**NQOFELA**

“Eshaye echithe eshiye kwandaba yemali abeyizele,ebona ukuthi kuzothiwa nguyena osebulale bobathathu laba bantu”

**THULUZI**

Okuhgcono angishayele amaphoyisa

Ngizobe sengilandela emuva kwawo uma kungukuthi

Lamadoda asekhona kwaMakabishi.

Continue…….Act 24

**SLENGENI**

Hawu madoda kulele ucaca kunjena kulomuzi hawu madoda!!!!!

Ithiwani lento uma isimo simanzonzo sinjena?

**AMAPHOYISA**

Sekufike abomthetho sicela nimele kude nesigameko

Ukhona uyilungu lomndeni la eduze?

Ngabe ukhona yini mphakathi

**MABHECE**

Yebo ukhona umngani wakhe ekade bephila nayo lomndeni,igama lakhe u Thuluzi.

**AMAPHOYISA**

Siyakuzwa mlisa kodwa ngabe unazo izinombolo zakhe?

**MABHECE**

Yebo zikhona , zikhona impela bab’uphoyisa

**AMAPHOYISA**

Kulungile,mazise mase umtshela ukuthi akazame ukuphuthume.

**MABHECE**

Iza ndoda isimo sibi kakhulu la kwamngani wakho

**THULUZI**

Ay bo kwenzenjani,uphi yena umngani wami?

**MABHECE**

Sondela ukuze uchazelwe kahle usufikile bafo.

**THULUZI**

Kodwa bengibakhuza ngendlela abebenza ngayo

Buka manje,sebeshiye ingane esencane kanjani eish

Asincengele ngakhona mkami.

Continue……Act 24

**MABHECE**

Phoyisa,nango ke lomlisa usefikile

Ngisho umngani ka mufi usefikile.

**SHONJALO**

AWUUUU Makhi wami kodwa,lesigebengu sesingaze sibaqede bonke pho?

Asisashiyanga ngisho nomama wengane?

**SLENGENI**

Ngeshwa dade bengibalandela labalisa

Uma belandela u Makabishi,uma befika la

Kwahiliziswana,kubangwa ngiyacabanga nani niyazi

Maqedana kwaqhuma isibhamu wawa u Makabishi.

Kuphuma umama lo ulwa nalomuntu wesilisa.

Okuvele ukuthi bazalwa ndawonye.

Ubesexolisa umlisa waqotha kwasani

Naye imbala, omunye wavele wabaleka.

**THULUZI**

Kulungile baba u Phoyisa umntwana zizomugada

Kusukela manje.

**SHONJALO**

Kodwa baba uyabona lento yenu yokucabanga ngesisu inifake kephi?

Ukube ngangazi ngangingeke ngivume ingene kwam lemali.

Akusasizi ukukhala manje

**THULUZI**

Sekonakele konakele mkami

Esingakwenza manje ukuthi silungise indaba yomntwana.

End……..Act 24

ACT 25

BASADIDEKILE ABANTU NGESEHLAKALO

**SLENGENI**

Kwahleni madoda, sonke lesisikhathi lamadoda awasho esenkingeni engaka?

Hawu ay impela zazikhona lesinsizwa

**MABHECE**

Wawungenzenjani wena bafo sekuphele kwamsebenzi?

Nokho ibusile kancane lensizwa isikhashana.

**SLENGENI**

Aw akukho kubusa makunjena

Kusho khona ukuthi ubelala obenyoni u Makabishi

Engabe uyiqede yonke yini lemali noma kukhona esele kwakhe?

**MABHECE**

Ubephuza usuku nosuku lomuntu

Angiboni kukhona ngisho nosheleni osele.

“Ephinde ezibuze ngenhliziyo ukuthi ngabe u Makabishi ushiye imali kwakhe?

Ngizixakekele name,kumele ngidlule emzini walomlisa lo ngibheke

Kodwa ngizongena kanjani ngoba isimo sise nje?

End……..Act 25

ACT 26

ULUNGISA EZAKHE U SLENGENI ZIYOBHEKA AMANONI ASELE

**SLENGENI**

Mboshongo we Mboshongo sondela la ,phuthuma bo

Lalela thola izinsizwa zibe mbili noma zibe ntathu manje.

Shisha bo kuyonakala la

**MBOSHONGO**

Kulungile fateri ngiyashayisa manje nesintwana zam!!!

Exa bolova zwakalani yi

U Fateri uyasibiza,akube zikhindi madoda.

**SLENGENI**

Kwancono senifikile,lalelani ke madoda

Niyawubona lomunzi oqeda kukhala inganono ezinsukwini?

Ngifuna niyogqekeza khona kunesikhwama engifuna nibuye naso.

Kuyezwakala madoda?

Ngifuna nibuye ngokushesha uma ningasitholi

**MBOSHONGO**

Siyakuzwa boss syakuzwa, kodwa nginombuzo omncane

Uma sisithola singasibheka phakathi?

**SLENGENI**

Sesiyaxabana ke manje,usibhekani ukunuka yini?

Ungaziqhathi nami wekhanda lakho.

End………..Act 26

ACT 27

AMAPHOYISA APHANSI PHEZULU NOPHENYO

**NQIKITHI**

Kodwa uyazi bafo kukhona okushaya amanzi ngalelicala.

Uyazi kuyaqala lokhu ukuthi isigebengu sibulale umndeni naso sizibhanqe nabo

**MGWAQENI**

Ngiyakuzwa kodwa asingabe sisapholisa maseko asibuyele kuyo lendawo ukuyophenyisisa,ngalomndeni obulewe.

**NQIKITHI**

Awungithathela ibhantshi lami.

Ngifuna siqale ngaye umngani wakhe lo ovume ukugada ingane yabo.

Ziphi izikhiye zemoto manje? Ey madoda nawe sbali kodwa.

**MGWAQENI**

Eish nxese sbali man,ngizikhohlwe ebhoshi futhi

Umuntu ubesexakekile impela

**NQIKITHI**

Uhlezi uxakekile wena , kanti udlani kangaka?

Uyaqunjelwa njalo,kodwa usaba nokuchatha mlisa

Okwakho okwezandla,ukube kunezinyawo

Ngabe kuyazihambela.

Phuthuma u khiye phela ndoda sihambe

Sishiywa ixesha manje hawu madoda

Kodwa wathathwaphi lomuntu.

End……..Act 27

ACT 28

KUHLANGANISWA IQHINGA EMSEBENZINI EPULAZINI

**NYATHINI**

Kwenzenjani waqhamuka ngesivinini nje

Waqhamuka usungena nezicabha la yini ngempela?

**MABHECE**

Cha mphathi igaya ngomunye umhlathi manje

Imbiwe insele manje mekunje

Akulaleki ngicabanga ngalendaba

**NYATHINI**

Uhlupha laphake wena mathithiza

Ulokhe uthemeleza engabe uhlala odabeni.

**MABHECE**

Cha mphathi,akasekho u Makabishi nomkakhe

Okusho ukuthi akusekho muntu emzini wabo okwamanje.

**NYATHINI**

Iyaphi lendaba ngempela,wangundaza nje?

Yini khona umucabango onawo yini?

**MABHECE**

Nakanjani mphathi,phela kade ngiwuhosha umgosi

Futhi bavele bazendlala izindaba e Tavern.

Thina asifuni okuningi.

Sifuna imali esesikhwameni.

End……..Act 28

ACT 29

BAVAKASHELWA AMAPHOYISA BENGALINDELE

**SHONJALO**

Baba ngathi kunemoto esemnyango awulunguze bo

**THULUZI**

Aw kodwa ekuseni kanjena sekungaba ngubani?

“DOOR KNOCK”

Awu amaphoyisa!!!!!

**SHONJALO**

Amaphoyisa? Eish kuzomele uziqinise

Afunani wona manje yaz kodwa eish.

“Evule umnyango”

**NQIKITHI**

Sinibingelele ekhaya ?

Siyaxolisa ngokutheleka ekuseni ngaloluhlobo

Kodwa silethwa udaba engicabanga ukuthi nayalwazi.

**THULUZI**

Cha alikho iphutha nina abomthetho

Noma inini uma nidinga usizo lwethu

**MGWAQENI**

Njengomndeni ebenisondelele nawo

Ngabe kukhona obengazwani nabo yini?

Noma kukhona abekubanga nabathize?

Continue…….Act 29

**THULUZI**

Cha ngokwazi kwami ubezana nawo wonke umphakathi

Futhi insizwa ebizisabela nkos’yami

Okwezitha cha ngabe ngidlala ngani banomzane.

**NQIKITHI**

Ay kulungile siyabonga , sizothintana maduze

**MGWAQENI**

Ngiyathemba awufihli lutho mlisa ngiyathemba.

**THULUZI**

Khululeka ikhona lokho engikwaziyo phoyisa.

**SHONJALO**

Nginganitholela okuya ngasethunjini?

**MGWAQENI**

Yebo yebo ngilambe kabi mama

**NQIKITHI**

Cha cha siyabonga, siyaphuthuma kakhulu, ngokulandelayo.

Nisale kahle,sivele asihlezi.

**THULUZI**

Kulungile baba, siyabonga bye.

**NQIKITHI**

Kodwa wena yini inking yakho?

Uhambe ukhamisa nje emzini yabantu.

Kanti awunamfazi yini kwakho?

End……..Act 29

ACT 30

THUSHUKIYANE AMAPHOYISA EPULAZINI

**NYATHINI**

Fihla fihla bo insangu nanka amaphoyisa

Yebo ngenani ngenani bafowethu.

Singanenzelani namhlanje?

**NQIKITHI**

Cha asihlezi siyadlula impela

Angithole,benizwana nomufi?

**NYATHINI/ MABHECE**

Cha /yebo besi eish

**MGWAQENI**

Khulumani into eyodwa madoda

Asikhulumi isingisi la,sisakhuluma olwethu ulimi

**NYATHINI**

Ukuthi lensizwa ibivilapha manje besigejana ngalokho

**MABHECE**

Futhi umphathi wabaxosha nomngani wakho umufi

Sekuyaba sebeyagwilika eskhaleni nje.

**NQIKITHI**

Uqonde ukuthini bagwilika eskhaleni?

Ngabe kukhona esingakwazi vele?

Noma kukhona enisifihlela khona?

Continue…….Act 30

**MABHECE**

Kade bedla ibhuya ngothi

Kungakapheli sikhathi bexoshiwe la.

Sebeyizimpunyela zasendaweni, ngokuphazima kweso

**MGWAQDENI**

Angishongo ukuthi thula

Qhubeka nendaba

**MABHECE**

Kuthi kusenjalo, insizwa iqale yakhe ekanokusho indlu le

Maqedane isiwumalume e Tavern

Ithengela wonke umuntu ongenayo khona.

Ihambe ithini yona eyayo imali yawela ezihlahleni.

**NQIKITHI**

Oh isiyahlangana ke lento

Yazi bafo kunecala elavulwa yibhange ngokubanjwa inkunzi

Kuhlonyiwe kanti nomkhondo amaphoyisa ayewukhomba la.

**MABHECE**

Cha abayibambanga inkunzi

Kodwa kwafika amadoda amabili

Okuyiwona ayegile umkhuba

Ase elahlaizikhwama ezimnyama kulendawo.

Kanti bazozicoshela abanamehlo.

**NQIKITHI**

Siyabonga ngosizo lwenu madoda

End…….Act 30

ACT 31

KUGASELEKA AMAPHOYISA EMZINI KAMUFI KUNGALINDELEKILE

**MBOSHONGO**

Sheshisani madoda siyahamba isikhathi

Ngabe kukhona enikutholayo lapho?

Khulumani madoda?

**NXUNGA**

Cha asikaboni lutho okwamanje.

**NQOFELA**

Ay bo kwanokukhanya kulomuzi?

Ngabe kukhona osehlala khona?

Kodwa akukho engingakwenza ngiyayidinga imali yami

Awuthi ngingene ngaphakathi

Okuqamukayo ngilahla phansi ngenhlamvu.

“Evule umnyango kancane engine”

**MBOSHONGO**

Engabe ubani lo ongenayo manje

Kukhona osemnyango? Eish madoda

**NQOFELA**

Ningobani wemadoda? Nibekwa yini la

Izandla phezulu bolova,nimatasa nifuna imali yami?

**NXUGA**

Sithunyiwe thina mlisa,asazi lutho.

Continue………Act 31

**NQIKITHI**

Umsindo Mgwaqeni lalela

Uyezwa kukhona abangaphakathi endlini?

Madoda nina nizongena ngomnyango wasekhishini

Mina ngizobahlangabeza ngaphambili.

**MGWAQENI**

Izandla phezulu madoda nonke la endlini

Senibanjiwe ningabe nisanyakaza

Ninalo ilungelo lokuthula nize nivikelwe abameli benu.

Lalani phansi nonke.

**NQOFELA**

Ay mina angazi lutho bengizolunguza ukuthi labantu bafunani la.

**NQIKITHI**

Ey asingene ukuthi ubuzokwenzani kubani nobani

Shona phansi ndoda angabe usasho lutho

Futhi wena uyafunakala ngecala lokuphanga ibhange.

**MGWAQENI**

Nina nithunywe ngubani la?

**MBOSHONGO**

Sithunywe ngumnini Tavern ukuba sizothatha isikhwama sakhe esimnyama

Kodwa kasazi sinani.

**NQIKITHI**

Seniboshiwe ke kanti naye umnini Tavern lo uzoboshwa.

**THE END**……………